Ahoɔhyeɛ

Ahoɔhyeɛ anaa sɛ ahuhuro wɔ nnipa mu ne sɛ nipadua no bɛyɛ adwuma aboro sɛdeɛ ɛwɔ sɛ ɛyɛ na ne saa no ma nipadua no yɛ hye mmorosoɔ. Yɛnni agyinaeɛ pɔtee a wɔagye ato mu a ɛwɔ sɛ nipadua no yɛ hye duru anaa nipadua no ho tɔ no:mmuaeɛ ahodoɔ wɔ nipadua no hyeɛ mu no hyehyɛ bɛyɛ aduasa nson akyiripɔ mmienu ne aduasa nwɔtwe akyiripɔ mmiɛnsa ntam (37.2 and 38.3 °C)(99.0 and 100.9 °F). Sɛ mma no kɔ so ara kɔ soro a ɛde nnompe mu totoɔ ba na asan de onwunu aba. Sɛ ɛba no saa a ɛde ɔhyeɛ kɛseɛ pa ara na ɛba, ne mmɔdenbɔ a wɔde bɛbɔ ɔhyeɛ no ho ban. Sɛ ɔhyeɛ mma no san bɛyɛ sɛdeɛ ɛsɛsɛ ɛyɛ a, nipa no ho yɛ hye,n’anim yɛ kɔɔ na ne ho hyɛ aseɛ te mfifire. Anokwa ahoɔhyeɛ de ahuhuro nsenseneeɛ ba,na ɛtaa yɛ mmɔfra nketewa. Ahoɔhyeɛ nkɔ soro mmoro aduanan baako de kɔsi aduanan mmienu(41-42 °C)(106-108 °F).
thumbPerson with Fever
 Deɛ Ɛde Ba 
Nneɛma ahodoɔ pii na ɛbɛtumi de ahoɔhyeɛ aba.Ɛfiri deɛ ano nnyɛ den so kɔsi deɛ ɛbɛtumi akum nipa so.Ɛfa deɛ ɛkɔ afanaa nyinaa ho,mmoawa,ne mmoawa yareɛ bi te sɛ muyareɛ, hwenem kwan yareɛ, mmoaden,dwonsɔtwaa mu yareɛ,to-kwan yareɛ,koronavaroso,ne atiridi. Nyarewa a ɛnsae de mogya mu yareɛ, ntini mu yareɛ, nipadua nhoma mu yareɛ,nnuro a yɛnom kɔ nipadua no mu nsunsuansoɔ,ne yarewuo ba. ahoɔhyeɛ ne hyperthermia da nso, wɔ hyperthermia mu no, nipadua no hyeɛ no kɔ soro sene sɛdeɛ ɛsɛsɛ ɛyɛ, ɛsiane ɔhyeɛ bebrebe no nti anaa sɛ ɔhyeɛ no bi nni hɔ koraa.

 Ayarehwɛ 
Baabiara no,ayarehwɛ a yɛde bɛte ahoɔhyeɛ so no mmaeɛ. Ayarehwɛ a ɛfa yaw ne banbɔ a nipadua no ankasa de bɛma ne ho nso hia na ɛboa ma nipa tumi gye n’ahome. Nnuro bi te sɛ “ibuprofen" anaa "paracetamol"(acetaminophen) nso tumi boa ma ahoɔhyeɛ kɔ fam. Mmɔfra a wɔnyaa abosome mmiɛnsa hia sɛ dɔkotafoɔ ani bɛkɔ wɔn apɔmuden ho sɛdeɛ nnipa binom a wɔwɔ haw pa ara fa apɔmuden ho no,sɛ ebia nnipa a wɔn nipadua no ntumi nko ntia nyarewa ne mpopoeɛ binom. Hyperthermia nso hia ayarehwɛ.

Ahoɔhyeɛ yɛ yareɛ baako a ɛnyɛ na koraa. Ɛyɛ ɔha mu nkyekyɛmu aduasa(30%)sɛ ɛba no mmɔfra apɔmuden nsra ho a, na mpaninfoɔ a wɔyare pa ara nso yɛ ɔha mu nkyekyemu aduosonum(75%). Sɛdeɛ ahoɔhyeɛ aba te sɛ banbɔ bi no, ayarehwɛ a ɛfa ahoɔhyeɛ ho nfa nsakraeɛ biara mma. Mpɛn pii no yɛhunu no sɛ awofoɔ ne apɔmuden kuninifoɔ ani wɔ ahoɔhyeɛ ho kyɛn sɛdeɛ ɛsɛsɛ ɛyɛ mpo,yɛwɔ din bi a wɔfrɛ no "Ahoɔhyeɛ a nnipa suro”(Fever phobia).

 Mpopoeɛ Binom 
Mpɛn pii no ahoɔhyeɛ da yareɛ suban adi,a wobɛhunu biribi te sɛ honammrɛ,adwene no ntumi nsisi so, wontumi nnidi, wo ho nsuo bɛwe, na afei wontumi nyɛ deɛ wopɛsɛ woyɛ.Sɛ woda na wowɔ ahoɔhyeɛ a, wotumi soso daeɛ basabasa a wɔtaa frɛ no "Ahoɔhyeɛ daeso"(fever dreams). Adwene a ɛntumi nsisi soɔ no hyɛ aseɛ kakra na ano bɛyɛ den(na ɛno nso tumi ma wohunu anaa te nsɛm binom a ɛnni hɔ) na ɛtumi ba berɛ a  ahoɔhyeɛ no kɔ soro no.

 Faako a Menyaa Mmoa Firiiɛ